recursal/SuperWikiNEXT-32B huggingface dataset:
**ইদ্রিছ শাহ** (১৬ জুন ১৯২৪- ২৩ নভেম্বর ১৯৯৬) (ইংরেজি: Idris Shah, ফার্সি: ادریس شاه, উর্দূ: ادریس شاه, হিন্দি: इदरीस शाह) ছিলেন পাশ্চাত্যের সুপরিচিত সুফি সাধক, প্রচারক। তিনি তিন ডজনেরও বেশি বইয়ের লেখক। ইদ্রিছ শাহ, সাইয়্যেদ ইদ্রিছ হাশেমী এবং ছদ্মনাম আরকোন দারাউল নামে পরিচিত।

জন্ম
----

ইদ্রিছ শাহ ভারতের হিমাচল প্রদেশের শিমলা অঞ্চলে ১৯২৪ সালের ১৬ জুন তারিখে জন্ম গ্রহণ করেন। তার মায়ের নাম সায়েরা এলিজাবেথ লুজিয়া শাহ এবং পিতা সর্দার ইকবাল আলী শাহ ছিলেন আফগান বংশোদ্ভূত একজন ভারতীয় লেখক ও কুটনৈতিক। পৈতৃক বংশ পরম্পরায় তিনি মুছাবী ও সৈয়দ গোত্রীয় ছিলেন। তার দাদা সৈয়দ আমজাদ আলী শাহ ছিলেন ভারতের উত্তর প্রদেশের সার্দানা রাজ্যের নবাব।

জীবন ধারা
---------

ইদ্রিছ শাহ মূলত লন্ডন ও আক্সফোর্ডে বেড়ে উঠলেও পাশ্চাত্য ও প্রাচ্যের নানা দেশে তার বিচরণ পরিলক্ষ্যিত হয়। তিনি চিন্তিয়া (কাশফি) কাবরানীর সাথে ১৯৫৮ সালে বিবাহ বন্ধনে আবদ্ধ হলে তিনি এক পুত্র ও দুই সন্তনের জনক হন।

মৃত্যু
------

নভেম্বর ২৩, ১৯৯৬ সালে লন্ডনে ইদ্রিছ শাহ ৭২ বছর বয়সে মৃত্যু বরণ করেন। তার মৃত্যু সম্পর্কীত দ্যা টেলিগ্রাফ এর রিপোর্ট হতে জানা যায় আফগানিস্তান ও রাশিয়ার যুদ্ধে তিনি আফগান মোজাহেদদের সাথে সংশ্লিষ্ট ছিলেন। তিনি একটি সংস্কৃতি চর্চা ও গবেষণা কেন্দ্রের পরিচালক, রয়েল হিউম্যান সোসাইটি এবং রয়েল হসপিটাল এন্ড হোম ফর ইনকিউরেবলস্ এর প্রশাসক এবং এ্যাথেনিয়াম ক্লাবের মেম্বার পদে দায়িত্ব পালন করেন। তার বইয়ের পনের মিলিয়ন সংখ্যা বিক্রি হয়ে যায় মৃত্যুর সমসাময়িক কালে এবং বহু আন্তর্জাতিক পত্র-পত্রিকায় বহুল আলোচিত হয়।

তথ্যসূত্র
---------

1. ↑  Estate of Idries Shah, The (১ সেপ্টেম্বর ২০১২)। "Idries Shah"। Facebook। সংগ্রহের তারিখ ২০১২-০৯-০১।
2. 1 2  "ইদ্রিছ শাহ ফাউন্ডেশন (Idris Shah Foundation)"।
3. 1 2  "জীবনী: ইদ্রিছ শাহ (Idris Shah)"।
4. ↑  "মিষ্টিরিয়াস ইষ্ট, সম্পাদক: ডরিস লিসিং, দ্যা নিউইয়র্ক রিভিউ অব বুকস্ (The Mysterious East, by: Doris Lessing, reply by L.P. Elwell-Sutton, The New York Review of Books)"।
**বিশ্বনাথ সরকারি কলেজ** সিলেট জেলায় অবস্থিত একটি সরকারি কলেজ। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।

ইতিহাস
------

বিশ্বনাথের বিশিষ্টজনরা এলাকার ছেলে-মেয়েদের লেখা পড়ার কথা চিন্তা করে ১৯৮৫ সালে উপজেলা সদর ইউনিয়নের কারিকোনা গ্রামের দক্ষিণে বিশ্বনাথ ডিগ্রি কলেজ প্রতিষ্ঠা করেন। এসময় কলেজের নাম করণ করা হয় বিশ্বনাথ কলেজ। এরপর সরকারিভাবে আরও দুটি ভবন নির্মাণ করা হয়। ইতোমধ্যে কলেজ কে ডিগ্রি করা হয়েছে। এ কলেজে পড়ালেখা করে বিশ্বনাথের অনেক কৃতি সস্তান সুনামের সঙ্গে সরকারি-বেসরকারি চাকরি ও রাজনৈতিক অঙ্গনে দেশ-বিদেশে সফলতার স্বাক্ষর রেখে চলেছেন। অবশেষে কলেজটি প্রতিষ্ঠার প্রায় ৩৩ বছর পর জাতীয়করণ হয়।

প্রতিষ্ঠা
---------

১৯৮৫ সালে বিশ্বনাথ উপজেলায় উচ্চ শিক্ষার হার বাড়াতে এবং নারী শিক্ষার উন্নতির লক্ষ্যে বিশ্বনাথের প্রবাসী ও দানশীল ব্যক্তিরা স্থাপন করেন বিশ্বনাথ কলেজ। কালের পরিবর্তনে যোগ্যতা অনুযায়ী বিগত সময়ে কলেজটি ডিগ্রিতে উন্নীত হয়।

অনুষদ সুমহ
----------

বি.এ (পাশ)
বি.এস.এস
উচ্চ মাধ্যমিক
* মানবিক
* ব্যবসায় শিক্ষা
* বিজ্ঞান

ভবিষৎ পরিকল্পনা
---------------

ভবিষতে বিশ্বনাথ সরকারি ডিগ্রী কলেজটিকে একটি মডেল কলেজ হবে।

অবস্থান
-------

বিশ্বনাথ কলেজটি বিশ্বনাথ হতে রশিদপুর রোডে কারিকোনা গ্রামে অবস্থিত।

আরও দেখুন
---------

* সরকারি কলেজ
* বেসরকারি কলেজ
* জাতীয় বিশ্ববিদ্যালয়

তথ্যসূত্র
---------

1. ↑  BISWANATH DEGREE COLLEGE - 1728 এনইউ ইনফো
2. ↑  বিশ্বনাথ ডিগ্রী কলেজ[*স্থায়ীভাবে অকার্যকর সংযোগ*] বাংলাদেশ জাতীয় তথ্য বাতায়ন
3. ↑  সরকারিকরণ হওয়ায় এলাকাবাসী আনন্দিত  ওয়েব্যাক মেশিনে আর্কাইভকৃত ১৫ আগস্ট ২০১৮ তারিখে অনাবিল সংবাদ | August 12, 2018
4. ↑  বিশ্বনাথ ডিগ্রি কলেজ সরকারিকরণে আনন্দ, বিভিন্ন মহলের অভিনন্দন  ওয়েব্যাক মেশিনে আর্কাইভকৃত ৩ সেপ্টেম্বর ২০২০ তারিখে সিলেটভিউ২৪ডটকম | ১২ আগস্ট ২০১৮

বহিঃসংযোগ
---------

* মাধ্যমিক ও উচ্চশিক্ষা অধিদপ্তর
**বিনাশক** ১৯৯৮ সালের একটি বলিউড নির্মিত মারপিটধর্মী হিন্দি চলচ্চিত্র। এই ছবিটির পরিচালক ছিলেন রবি দেওয়ান। ছবিটি নির্মানে হলিউডের অ্যাকশন চলচ্চিত্র 'ডেথ ওয়ারেন্ট' এর সামান্য ছায়া আছে।

কাহিনী
------

ইনস্পেকটর অর্জুন সিং একজন বাহাদুর পুলিশ অফিসার যে অপরাধীদের প্রতি কঠোর পদক্ষেপ নিয়ে থাকে। সময়ে সময়ে তাকে আইন হাতে তুলে নেওয়ার জন্যে সতর্ক করা হয়। তার পিতা এবং সহকর্মী বন্ধু ইনস্পেকটর খান বার বার তাকে সংযত হতে বলেন। অর্জুনকে ভালবাসেন এসিপি অগ্নিহোত্রী, যিনি অর্জুনের আদর্শ একজন সৎ অফিসার। তার মেয়ে কাজল অর্জুনের প্রেমিকা। অগ্নিহোত্রী একবার একজন ভাড়াতে খুনী আজগরকে তাড়া করলে সে জেলার লংকেশ্বরের জেলে আশ্রয় নেয়। এসিপি অগ্নিহোত্রী বুঝতে পারেন জেলের ভেতরে লংকেশ্বর জঘন্য অপরাধমুলক ব্যবসা চালায়। জেলকে সে ড্রাগ সাপ্লাই ও অস্ত্রের গুদাম বানিয়েছে। স্বরাষ্ট্রমন্ত্রী দীন দয়াল ও পুলিশ কমিশনার একথা জানতে পেরে অর্জুনকে অপরাধী সাজিয়ে জেলে পাঠাতে চান যাতে করে সে লংকেশ্বরের বিরুদ্ধে প্রমাণ সংগ্রহ করতে পারে। এসিপি অগ্নিহোত্রী কে খুন করার নাটক করা হয় ও অর্জুন এই অপরাধে জেলে যায়। সেখানে গিয়ে সে বুঝতে পারে তাকে ফাঁসানো হয়েছে। অগ্নিহোত্রী কে সে হত্যা না করলেও মন্ত্রী, কমিশনার ও লংকেশ্বর তাকে আসলেই হত্যা করেছে। কনস্টেবল হরে রাম অর্জুনের সাথে জেলে দেখা করতে গেলে অর্জুনের সামনেই তাকে খুন করে আজগর। অর্জুনের পিতা ও বোনকেও লংকেশ্বর, মন্ত্রী ও কমিশনারের মদতে হত্যা করে আজগর। ইনস্পেকটর খান খবরের কাগজে অর্জুনের খবর পান ও জেলে দেখা করতে যান কিন্তু দেখা করতে দেওয়া হয়না। তিনি গোপনে এক কয়েদির সাহায্যে জেলের ভেতরে ঢোকেন ও দেখেন অর্জুনের ওপর অকথ্য অত্যাচার চালানো হয়েছে। তিনি অর্জুনকে নিয়ে জেল থেকে পালান। এই সময় পুলিশ তাড়া করলে অর্জুন গ্রেনেডের সাহায্যে পুলিশ জিপ ধ্বংস করে দেয় কিন্তু খান মারা যান। কাজলের সাথে দেখা করে সে সব খুলে বলে ও প্রতিশোধ নিতে মনস্থির করে। আজগর, মন্ত্রী ও কমিশনারকে খুন করার পর অপরাধ স্বীকার করে আবার লংকেশ্বরের জেলে চলে যায়। ইতিমধ্যে লংকেশ্বর নিজেকে অর্জুনের হাত থেকে বাঁচতে আদালতে নিজের কৃতকর্মের অপরাধ স্বীকার করে নিজেরই জেলে বন্দী হয়। আসল সেই জেলের কিছু কয়েদী ও অন্য কর্মীরা তারই দুষ্টচক্রের সাথী। জেলের ভেতরে লংকেশ্বরের মুখোমুখি হয় অর্জুন।

অভিনয়
------

* সুনীল শেঠী - অর্জুন সিং
* রবীনা ট্যান্ডন - কাজল
* ড্যানি - জেলর কালকেশ্বর
* ওম পুরি - ইনস্পেকটর খান
* মুকেশ ঋষি - আজগর
* শিবাজী সতম - হরেরাম
* মোহন যোশী - এসিপি অগ্নিহোত্রী
* তিনু আনন্দ - স্বরাষ্ট্র মন্ত্রী
* অলোক নাথ - পুলিশ কমিশনার
* হরিশ প্যাটেল - কয়েদী
* সত্যেন কাপ্পু - অর্জুনের পিতা

তথ্যসূত্র
---------

1. ↑  Anupam Chopra (৯ ফেব্রুয়ারি ১৯৯৮)। "Movie review: Vinashak"। সংগ্রহের তারিখ ১৪ জুন ২০১৭।
2. 1 2  "Vinashak - Destroyer (1998)"। *imdb.com*। সংগ্রহের তারিখ ১৪ জুন ২০১৭।

বহিঃসংযোগ
---------

* চলচ্চিত্র প্রবেশদ্বার

* ইন্টারনেট মুভি ডেটাবেজে বিনাশক উইকিউপাত্তে এটি সম্পাদনা করুন (ইংরেজি)
**উত্তম কুমার সরকার** (জন্ম ১৯৮৬) একজন বাংলাদেশী ক্রিকেটার যিনি বাংলাদেশ ঘরোয়া ক্রিকেটে ঢাকা বিভাগের হয়ে খেলেন। ২০০৫-০৬ মৌসুমে, তিনি কর্পোরেট লিগের সিকিউরিটি এক্সপ্রেস এবং ক্লাবগুলোর হয়ে প্রিমিয়ার লিগে কলাবাগানের হয়ে খেলেন। সরকার পাকিস্তানে বাংলাদেশ ক্রিকেট কন্ট্রোল বোর্ড একাডেমির হয়েও খেলেছেন, এবং ২০০৬ আইসিসি চ্যাম্পিয়ন্স ট্রফির আগে অনুশীলন ম্যাচের জন্য ১৩ টি প্রাকটিস ম্যাচে বাংলাদেশ "বি দলের" জন্য নির্বাচিত হয়েছিলেন।

২০০৪ সালের জানুয়ারিতে তার প্রথম শ্রেণির অভিষেক ম্যাচে রাজশাহী বিভাগের বিপক্ষে ঢাকার হয়ে খেলার সময় বিশেষজ্ঞ ব্যাটসম্যান হিসাবে দুই ইনিংসে ২৬ রান করেছিলেন তিনি। তারপরে, তিনি প্রথম শ্রেণির দৃশ্য থেকে অদৃশ্য হয়ে যান এবং ২০০৫ এর শেষের দিকে ক্লাবের ম্যাচগুলিতে খেললেও তিনি জাতীয় ওয়ানডে লিগের একটি ম্যাচে অর্ধশতক নিয়ে প্রথম শ্রেণির ক্রিকেটে ফিরে এসেছিলেন যা ঢাকা বিভাগকে নেতৃত্ব দিয়েছিল। ওই ম্যাচে তিনি জয়ের জন্য ১৭৮ রানকে তাড়া করে দুই উইকেটে ১১৬ করে ঢাকা ছয় উইকেটে জিতেছিল, এবং পরের দিন খুলনার বিপক্ষে উত্তম প্রথম শ্রেণীর খেলায় সুযোগ পান। প্রথম ইনিংসে ১৪ রানে নেমে পরের দিন ব্যাট করতে নেমে তিনি আনোয়ার হোসেনের সাথে ২০৩ রান যোগ করে মরসুমের সর্বোচ্চ উদ্বোধনী জুটিতে অংশ নেন। তার পরের প্রথম-শ্রেণীর খেলায়, রাজশাহী বিভাগের বিপক্ষে, তাকে প্রথমবারের মতো বোলিংয়ের সুযোগ দেওয়া হয়েছিল এবং ১৮ ওভারে ৪১ রানে চার উইকেটের ম্যাচ ফিরিয়ে নেওয়া হয়েছিল: তবে, ঢাকা যখন চূড়ান্ত ইনিংসে জয়ের জন্য ৩৪৯ রান করেছিল, সরকার ১১ বল ডাক দিয়ে শফাক আল জাবিরের বলে বোল্ড হন।

মরসুমে সরকার আরও তিনটি প্রথম-শ্রেণীর অর্ধশতকের অবদান রাখে: একটি ঢাকা বরিশালের সাথে ম্যাচটি ড্র করে, এবং ৭১ ও ৬০ করে খুলনা বিভাগের সাথে ড্র করে। তার চারটি প্রথম-শ্রেণীর অর্ধশতকের মধ্যে তিনটি এভাবেই খুলনার বিপক্ষে এসেছিল।

তথ্যসূত্র
---------

1. ↑  Old DOHS, Victoria jointly on top  ওয়েব্যাক মেশিনে আর্কাইভকৃত ১৭ ডিসেম্বর ২০১৭ তারিখে, from The Independent of Bangladesh, 19 December 2005 and Security post maiden win  ওয়েব্যাক মেশিনে আর্কাইভকৃত ১৭ ডিসেম্বর ২০১৭ তারিখে 20 October 2005
2. ↑  BD Academy to face NCA in 4-day tie, from DAWN, retrieved 16 September 2006
3. ↑  Teams for Tigers' preparation matches  ওয়েব্যাক মেশিনে আর্কাইভকৃত ৪ মার্চ ২০১৬ তারিখে, from cricbd.com, retrieved 23 September 2006
4. ↑  Dhaka Division v Rajshahi Division in 2005/06, from CricketArchive, 16 September 2006
5. ↑  Ispahani Mirzapore Tea National Cricket League 2005/06 - Highest Partnership for Each Wicket, from CricketArchive, retrieved 16 September 2006
6. ↑  Rajshahi Division v Dhaka Division, from CricketArchive, retrieved 16 September 2006
7. ↑  Barisal Division v Dhaka Division in 2005/06, from CricketArchive, retrieved 16 September 2006
8. ↑  Dhaka Division v Khulna Division in 2005/06, from CricketArchive, retrieved 16 September 2006
**সম্ভাব্য বিপদ** হল এমন কোনও পদার্থ, ঘটনা বা পরিস্থিতি যা তাত্ত্বিকভাবে ভবিষ্যতে কোনও ঝুঁকিপ্রবণ বা আক্রান্তপ্রবণ ব্যক্তি, প্রতিষ্ঠান বা ব্যবস্থায় বিপর্যয় বা জরুরি অবস্থার সৃষ্টি করে স্বাস্থ্যহানি, প্রাণহানি, সম্পত্তির ক্ষতি বা অন্য যেকোনও ধরনের মূল্যবান স্বার্থের জন্য ক্ষতির কারণ হতে পারে। যখন সম্ভাব্য বিপদটি বাস্তবে রূপ নেয় ও ক্ষতি করে, তখন সেটিকে *অঘটন* বলে। 

সম্ভাব্য বিপদ ও ঝুঁকির মধ্যে সূক্ষ্ম পার্থক্য আছে। সম্ভাব্য বিপদ এককভাবে কোনও ক্ষতির বা ক্ষতির ঝুঁকির কারণ হতে পারে না, ক্ষতির সম্ভাব্য শিকারকেও ঐ সম্ভাব্য বিপদের সংস্পর্শে বা আওতায় উপস্থিত থাকতে হয়। যখন সম্ভাব্য বিপদের দ্বারা আক্রান্তযোগ্য ব্যক্তি ঐ বিপদের আওতায় বা সংস্পর্শে আসে, কেবল তখনই ঐ ব্যক্তিটির জন্য ঝুঁকির সৃষ্টি হয়। যেমন সমুদ্রে হাঙরের আক্রমণ একটি সম্ভাব্য বিপদ, কিন্তু কোনও ব্যক্তি যদি কখনোই সমুদ্রে না নামে, তাহলে তার ঐ সম্ভাব্য বিপদ থেকে কোনও ঝুঁকি থাকে না। তবে যদি ব্যক্তিটি সমুদ্রে নেমে সাঁতার কাটতে শুরু করে, তাহলে ঐ সম্ভাব্য বিপদ থেকে ঝুঁকির সৃষ্টি হয়। সম্ভাব্য বিপদ থেকে অঘটন ঘটনার সম্ভাবনা ও আক্রান্তযোগ্য ব্যক্তি বা ব্যবস্থাতে সম্ভাব্য ক্ষতির মাত্রা -- এই দুইটি ব্যাপার মিলে ঐ সম্ভাব্য বিপদের ঝুঁকির পরিমাণ নির্ধারণ করে। 

সম্ভাব্য বিপদগুলিকে বিভিন্ন উপায়ে শ্রেণীকরণ করা সম্ভব, যেমন প্রাকৃতিক, মানবঘটিত, প্রযুক্তিগত বা এগুলির যেকোনও যৌগিক সমবায়। পারমাণবিক চুল্লী ও রাসায়নিক পদার্থ কিছু মানবঘটিত সম্ভাব্য বিপদ। অন্যদিকে আগ্নেয়গিরির আগ্নেয় কর্মকাণ্ড এক ধরনের প্রাকৃতিক সম্ভাব্য বিপদ। সম্ভাব্য যৌগিক বিপদের মধ্যে আছে দাবানলের মতো প্রাকৃতিক ঘটনাটি মানবঘটিত জলবায়ু পরিবর্তনের কারণে দিন দিন বেশি করে ঘটছে। সম্ভাব্য বিপদগুলির অনেকগুলির একটি সাধারণ বৈশিষ্ট্য হল এগুলিতে স্থিতিশক্তি বা সঞ্চিত শক্তির উপস্থিতি, যেটি মুক্তি পেলে ক্ষতির কারণ হতে পারে। সঞ্চিত শক্তিটি রাসায়নিক, যান্ত্রিক, তাপীয়, ইত্যাদি বিভিন্ন ধরনের হতে পারে, এবং সম্ভাব্য বিপদগুলিকে ঐভাবেও শ্রেণীবদ্ধ করা হতে পারে। আবার সম্ভাব্য বিপদকে ঐচ্ছিক বা অনৈচ্ছিক এই দুই ধরনেও ভাগ করা হতে পারে। সন্ত্রাসবাদ ও যুদ্ধকে ঐচ্ছিক মানবঘটিত সম্ভাব্য বিপদ বলা যায়। অন্যদিকে মানব ত্রুটির কারণে শিল্প দুর্ঘটনা ঘটলে সেই ত্রুটিটিকে অনৈচ্ছিক মানবঘটিত সম্ভাব্য বিপদ হিসেবে গণ্য করা যায়।

সম্ভাব্য বিপদ চিহ্নিত করতে হলে প্রথমে সম্ভাব্য লক্ষ্যবস্তুগুলি সংজ্ঞায়িত করতে হয়। সম্ভাব্য বিপদ চিহ্নিতকরণ ঝুঁকি যাচাইয়ের প্রথম ধাপ। 

বীমা প্রতিষ্ঠানে ক্ষতির কারণ (Peril) ও সম্ভাব্য বিপদের (Hazard) মধ্যে পার্থক্য করা হয়। যেমন আগুন হল ক্ষতির কারণ, অন্যদিকে গ্যাসের চুলা হল একটি সম্ভাব্য বিপদ, কেননা এটি আগুন লেগে ক্ষতির সম্ভাবনা বাড়িয়ে তোলে। ধূমপান একই সাথে ক্ষতির কারণ ও সম্ভাব্য বিপদ, কেননা ধূমপান স্বাস্থ্যের ক্ষতির কারণ এবং একই সাথে ঐ ক্ষতির সম্ভাবনা বৃদ্ধিরও কারণ।

তথ্যসূত্র
---------

1. 1 2  Olivier Rubin; Rasmus Dahlberg (২০১৭), *A Dictionary of Disaster Management*, Oxford University Press উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২৯ জুন ২০০৬ সালে কুয়েতে সাধারণ নির্বাচন অনুষ্ঠিত হয়। এটি ছিল কুয়েতের প্রথম নির্বাচন যেখানে মহিলারা ভোট দিতে এবং অফিসে প্রতিদ্বন্দ্বিতা করতে সক্ষম হয়েছিল।

পটভূমি
------

নির্বাচনী সংস্কার বিল নিয়ে বিধানসভায় এক মাসব্যাপী অচলাবস্থার পর ২১ মে ২০০৬-এ আমির সাবাহ আল-আহমদ আল-জাবের আল-সাবাহ জাতীয় পরিষদ ভেঙে দেন। সরকার নির্বাচনী আসনের সংখ্যা ২৫ থেকে কমিয়ে ১০-এ নামিয়ে আনতে চেয়েছিল, যেখানে বিরোধীরা সংখ্যা কমিয়ে পাঁচ করার পক্ষে ছিল;  কমানোর লক্ষ্য ছিল জেরিম্যান্ডারিংয়ের প্রভাব কমানো।

নির্বাচনী ব্যবস্থা
------------------

২০০৫ সালের মে মাসে নির্বাচনী সংস্কারের পর, নারীদের ভোটাধিকার প্রসারিত করা হয়েছিল এবং সশস্ত্র বাহিনীর সদস্য ব্যতীত ২১ বা তার বেশি বয়সী সকল কুয়েতি নাগরিককে ভোট দেওয়ার অনুমতি দেওয়া হয়েছিল।

প্রচারণা
--------

নির্বাচনে ২৮ জন নারীসহ মোট ২৫৩ জন প্রার্থী প্রতিদ্বন্দ্বিতা করেন।

ফলাফল
-----

যদিও কুয়েতের যোগ্য ভোটারদের ৫৪% মহিলা, মহিলা ভোটাররা মোটের মাত্র ৩৫%।  সংস্কারপন্থী প্রার্থীরা ৩৩টি আসনে জয়ী হয়েছে বলে অনুমান করা হয়েছিল, যা ২০০৩ সালের নির্বাচন থেকে চারটি বেশি।  কোনো নারী নির্বাচিত হননি।  মন্ত্রিসভার অতিরিক্ত ১৫ সদস্য জাতীয় পরিষদের সদস্যও হয়েছেন। 

| দল | ভোট | % | আসন | +/– |
| --- | --- | --- | --- | --- |
|  | ইসলামপন্থী প্রার্থী |  | ২১ | ০ |
|  | সরকারপন্থী প্রার্থী |  | ১৪ | ০ |
|  | স্বতন্ত্র |  | ১২ | ০ |
|  | উদারপন্থী |  | ৩ | ০ |
| মোট |  | ৫০ | 0 |
|  |
| বৈধ ভোট | ৩,১০,৮৭৯ | ৯৯.৪ |  |
| অবৈধ/ফাঁকা ভোট | ১,৮৮৩ | 0.60 |  |
| মোট ভোট | ৩,১২,৭৬২ | ১০০ |  |
| নিবন্ধিত ভোটার/ভোটদান | ৩,৪০,২৪৮ | ৯১.৯২ |  |
| উৎস: IPU |

আফটারমেথ
--------

প্রচারের পোস্টার
১২ জুলাই নবনির্বাচিত জাতীয় পরিষদের সূচনা হয়, আহমেদ আল- সাদুনকে ৩৬-২৮ ভোটে পরাজিত করে জেসেম আল-খারাফি স্পিকার নির্বাচিত হন।

২০০৬ সালের জুলাইয়ের শেষের দিকে, একটি নির্বাচনী সংস্কার আইন অনুমোদিত হয়, যার ফলে ভোট কেন্দ্রের সংখ্যা ২৫ থেকে কমিয়ে পাঁচটি করা হয়। যদিও জাতীয় পরিষদে কোনও মহিলা নির্বাচিত হননি, একজন মহিলাকে প্রধানমন্ত্রী নাসের আল-সাবাহের নেতৃত্বে ১৬ সদস্যের মন্ত্রিসভায় নিযুক্ত করা হয়েছিল।

তথ্যসূত্র
---------

1. 1 2 3 4 5 6 7  Elections held in 2006 IPU
2. 1 2  Glasser, Bradley Louis (জানুয়ারি ২০০১)। *Economic Development and Political Reform: The Impact of External Capital on the Middle East*। পৃষ্ঠা 50–80। আইএসবিএন 9781781008188। Glasser, Bradley Louis (January 2001). *Economic Development and Political Reform: The Impact of External Capital on the Middle East*. pp. 50–80. ISBN 9781781008188.
3. ↑  Kuwaiti Women Join the Voting After a Long Battle for Suffrage New York Times, 30 June 2006
4. ↑  Reformists sweep vote in Kuwait; women lose International Herald Tribune, 30 June 2006
**বরুথিনী একাদশী** বা **বারুথনী একাদশী** একটি হিন্দু পবিত্র দিন যা হিন্দু চৈত্র মাসের অস্তমিত চাঁদের (কৃষ্ণপক্ষ) ১১তম চান্দ্র দিবসে (একাদশী) বা (দক্ষিণ ভারতীয় *অমাবস্যান্ত* পঞ্জিকা অনুসারে, প্রতি মাস শেষ হয় অমাবস্যায়) বৈশাখ (উত্তর ভারতীয় *পূর্ণিমান্ত* পঞ্জিকা অনুযায়ী, প্রতি মাস পূর্ণিমা দিয়ে শেষ হয়) মাসে পড়ে। উভয় সূচিতে, বরুথিনী একাদশী এপ্রিল অথবা মে মাসে একই দিনে পড়ে। বামন ( বিষ্ণুর পঞ্চম অবতার ) এই একাদশীর পূজনীয় দেবতা।

তাৎপর্য
-------

বরুথিনী একাদশীর মাহাত্ম্য হিন্দু দেবতা কৃষ্ণ *ভবিষ্য পুরাণে* রাজা যুধিষ্ঠিরের কাছে বর্ণনা করেছেন। "*বরুথিনি* ", মানে "সাঁজোয়াযুক্ত" বা "সুরক্ষিত।" এভাবে যারা এই একাদশী পালন করেন তারা অশুভ থেকে রক্ষা পান ও সৌভাগ্য লাভ করেন। রাজা মান্ধাতা আলোকিত হয়েছিলেন। ইক্ষ্বাকু বংশের রাজা ধুন্ধুমার দেবতা শিবের অভিশাপ থেকে মুক্তি পেয়েছিলেন। সমস্ত মানুষের ইহকাল ও পরকালে সমৃদ্ধির নিশ্চয়তা রয়েছে। এই দিনে দানের ক্রমানুসারে উচ্চতর সুবিধাসমূহ প্রাপ্ত হওয়া যায়। যেমন একটি ঘোড়া , একটি হাতি , তিল , খাদ্যশস্য , সোনা ও গরু এবং পরিশেষে নিজের জ্ঞান অপরের সাথে ভাগ করে নেওয়ার মাধ্যমে সর্বোচ্চ লক্ষ্য অর্জন করা যায় । এই ধরনের সমস্ত দাতব্য কাজগুলি একজন ব্যক্তির পূর্বপুরুষদের - দেবতা ও সমস্ত জীবকে সন্তুষ্ট করবে।

অনুশীলন
-------

বরুথিনী একাদশীতে কিছু নিয়ম কঠোরভাবে অনুসরণ করার নির্দেশ দেওয়া হয় । পরিবারের সদস্যদের সঙ্গে ভগবানের কাছে প্রার্থনা করে ভক্তিমূলক গান, স্তব তথা ভগবানের নাম কীর্তন করে সারা রাত জেগে থাকা উচিত । কারো জুয়াখেলায় লিপ্ত হওয়া উচিত নয়। উপরন্তু খেলাধুলা - ঘুম - ডাকাতি - মিথ্যা বলা - সংকীর্ণ মনের হওয়া - দাঁত ব্রাশ করা - শরীর বা মাথার চুল কাটার ব্যায়াম - নিজের শরীরে তেল লাগানো এবং অন্যদের সম্পর্কে খারাপ কিছু বলা নিষিদ্ধ। হিংসা ও যে কোনও যৌন কার্যকলাপ থেকে বিরত থাকা উচিত ।

*উপবাস* করা উচিত ও শুধুমাত্র একবার আহার করা উচিত ।  গরুর মাংস থেকে শুরু করে যেকোন প্রাণীজ আমিষ- কালো ছোলা , লাল ডাল , চণক , মধু , সুপারি , পান, রবিশস্যাদি ও পালং শাক খাওয়া উচিত নয় । কাঁসার বাসনপত্রে খাওয়া ও অন্যের বাড়িতে খাওয়া নিষিদ্ধ ।  যজ্ঞ বা বিষ্ণু উদ্দেশ্যে উৎসর্গ করা *হবিষ্যান্ন* (মশলা , লবণ ও তেল ছাড়া সিদ্ধ খাবার) আগের দিন (১০তম চন্দ্র দিবস - *দশমি*) এই উপবাস পালনকারী লোকেদের খাওয়া উচিত।

বরুথিনী একাদশীর এই সমস্ত নিয়ম অনুসরণ করলে সমাজে ব্যক্তির সমৃদ্ধি ও খ্যাতি আসে বলে বিশ্বাস করা হয় ।

তথ্যসূত্র
---------

1. 1 2 3 4  Dwivedi 2006।
2. 1 2 3 4 5 6  Lochtefeld 2002।
3. 1 2 3  "Varuthini Ekadashi"। Iskon Desire Tree। ২৪ আগস্ট ২০১২। সংগ্রহের তারিখ ২৬ নভেম্বর ২০১২।
4. 1 2  "VarUthinii EkAdasii"। ISKCON। সংগ্রহের তারিখ নভেম্বর ২৮, ২০১২।

গ্রন্থপঞ্জী
-----------

* Lochtefeld, James G. (২০০২)। *The Illustrated Encyclopedia of Hinduism: A-M*। ABC-CLIO। আইএসবিএন 9781598842050। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Dwivedi, Dr. Bhojraj (২০০৬)। *Religious Basis Of Hindu Beliefs*। Diamond Pocket Books (P) Ltd.। পৃষ্ঠা 148–149। আইএসবিএন 9788128812392। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**নো-ক্যাল** ছিল প্রথম ডায়েট সোডা।  এটি প্রাথমিকভাবে ডায়াবেটিস রোগীদের কাছে বেশ কয়েকটি স্বাদে বাজারজাত করা হয়েছিল, যার মধ্যে সবচেয়ে জনপ্রিয় হল ব্ল্যাক চেরি।

ইতিহাস
------

হাইম্যান কির্শ এবং তার ছেলে মরিস, দুজনই রুশ অভিবাসী যারা উইলিয়ামসবার্গ, ব্রুকলিন, নিউ ইয়র্ক এ বসবাস করেন, তারা ১৯০৪ সালে সোডা বিক্রি শুরু করেন  দীর্ঘস্থায়ী রোগের জন্য ইহুদি স্যানিটোরিয়াম (বর্তমানে কিংসব্রুক ইহুদি মেডিকেল সেন্টার নামে পরিচিত) এর সাথে তাদের সম্পৃক্ততা তাদের হাসপাতালের ডায়াবেটিক রোগীদের চাহিদা তাদের চিনি-মুক্ত পানীয় উদ্ভাবনের দিকে নিয়ে যায়। 

কির্শ শূন্য-ক্যালোরির একটি কোমল পানীয়ের একটি লাইন তৈরি করেন যেটিকে তারা নো-ক্যাল বলে, যেটি তারা ১৯৫২ সালে বিক্রি করা শুরু করে  সোডাটি নিউইয়র্কের কুইন্সের কলেজ পয়েন্টে কোম্পানির প্ল্যান্টে উত্পাদিত হয়েছিল।

তথ্যসূত্র
---------

টেমপ্লেট:Diet sodas

বাহ্যিক লিঙ্ক
-------------

* "No-Cal Soda Pop"। BevNet.com। সংগ্রহের তারিখ অক্টোবর ৮, ২০১২।

1. 1 2  Encyclopedia of junk food and fast food, Andrew F. Smith, pp. 72 and 116, Greenwood Publishing Group, 2006
2. ↑  Bowling World, Jan 2006, p.8
3. ↑  No-Cal Comes to Larchmont
4. ↑  "The History of No-Cal"। PopSoda.com। নভেম্বর ১৪, ২০০৬ তারিখে মূল থেকে আর্কাইভ করা।  (Requires scrolldown)
**বিদ্যাময়ী সরকারি বালিকা উচ্চ বিদ্যালয়** বাংলাদেশের ময়মনসিংহ শহরে অবস্থিত একটি মাধ্যমিক বিদ্যালয়। ভারতীয় উপমহাদেশে নারী শিক্ষার উন্নয়নে যে কয়টি বিদ্যালয় অগ্রণী ভূমিকা পালন করেছিল, বিদ্যাময়ী সরকারি বালিকা উচ্চ বিদ্যালয় তার মধ্যে অন্যতম। ব্রিটিশ স্থাপত্য রীতিতে ১৮৭৩ খ্রিস্টাব্দে স্থাপিত দোতলা লাল ভবনটি প্রাচীন ঐতিহ্যের আভিজাত্য নিয়ে এখনও দেশের অন্যতম শ্রেষ্ঠ বিদ্যাপীঠ হিসেবে সুপরিচিত। বিদ্যালয়টি ময়মনসিংহ শহরের প্রাণকেন্দ্রে অবস্থিত।

ইতিহাস
------

জেলায় শিক্ষার প্রসার ঘটানোর জন্য ১৮৩৫ সালে জনশিক্ষা কমিটির প্রেসিডেন্ট লর্ড মেকলে ইংরেজি শিক্ষা প্রবর্তনের সুপারিশ করেন। তার সুপারিশে গভর্নর জেনারেল লর্ড উইলিয়াম বেন্টিঙ্কের হাত ধরে ধীরে ধীরে শিক্ষাক্ষেত্রে পরিবর্তন আসে। এর আওতায় বিদ্যাময়ী সরকারি বালিকা উচ্চ বিদ্যালয় ১৮৭৩ সালে আলেকজান্ডার উচ্চ ইংরেজি বিদ্যালয় নামে নারী শিক্ষা প্রসারে ময়মনসিংহ শহরের কেন্দ্রস্থলে স্থাপিত হয়। মুক্তাগাছা, গৌরীপুর এবং কৃষ্ণনগরের জমিদারগণের উদার অর্থানুকূল্যে পরবর্তী সময়ে বিদ্যালয়টির নবরূপায়ন ঘটে। এদের মধ্যে মুক্তাগাছার জমিদার জগৎকিশোর আচার্য চৌধুরী বিদ্যালয়ের উন্নয়নে বিপুল অর্থদান এবং ঐকান্তিক প্রচেষ্টা চালান। পরে তাঁর জননী বিদ্যাময়ী দেবীর নামে বিদ্যালয়ের নাম আলেকজান্ডার থেকে পরিবর্তন করে বিদ্যাময়ী নামকরণ করা হয়।

স্থাপনের একষট্টি বছর পর ১৯১২ সালে বিদ্যালয়টি জাতীয়করণ হয়। বিদ্যালয়ের প্রাথমিক পর্বে প্রধান শিক্ষকের দায়িত্বে ছিলেন নবকুমার সমাদ্দার। বিদ্যালয়টি বিদ্যাময়ী নামকরণ করার সময় দায়িত্বে ছিলেন শ্রীমতী ঘোষ।

বিদ্যালয়ের লোহার প্রবেশদ্বারটি পেরোলেই রয়েছে পাকা গোল চত্বর দ্বারা ঘেরা বিশাল রাধাচূড়া বৃক্ষ ও বামপাশের পাকাঘাট নির্মিত বিশাল পুকুর। ১৯১২ সালে এখানে একটি দ্বিতল ছাত্রীনিবাস নির্মিত হয়। ১৯২৬ সালে বিশ্বকবি রবীন্দ্রনাথ ঠাকুর বিদ্যালয়টি দেখতে আসেন। তখন মিস ভেরুলকার নামে একজন বিদেশী এ বিদ্যালয়টির প্রধান ছিলেন। বিদ্যালয়টি ৩.৫৩২১ একর জমির উপর প্রতিষ্ঠিত।

প্রাতিষ্ঠানিক ব্যবস্থা
----------------------

১৯৯১ সাল থেকে বিদ্যালয়টিতে দ্বৈত শিফট চালু হলে প্রধান শিক্ষিক, সহকারী প্রধান শিক্ষকাসহ শিক্ষক-শিক্ষিকার সংখ্যা দাঁড়ায় ৫৩ জন। প্রভাতী শাখা আরম্ভ হয় সকাল ৭.০০ মিনিটে এবং শেষ হয় ১২.০০ মিনিটে। দিবা শাখার কার্যক্রম শুরু হয় দুপুর ১২.১৫ মিনিটে এবং শেষ হয় বিকেল ৫.২৫ মিনিটে।

শিক্ষা সুবিধাসমূহ
-----------------

দুষ্প্রাপ্য গ্রন্থসহ একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাবরেটরি, নামাজঘর রয়েছে বিদ্যালয়টিতে। বিদ্যালয়ে পড়াশোনার পাশাপাশি সহপাঠ্যক্রমিক কার্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়।

চিত্রশালা
---------

* প্রধান ভবনপ্রধান ভবন
* বিদ্যাময়ী বিদ্যালয়ে রবীদ্রনাথ ঠাকুরবিদ্যাময়ী বিদ্যালয়ে রবীদ্রনাথ ঠাকুর

আরও দেখুন
---------

* ময়মনসিংহ জিলা স্কুল
* ঈশ্বরগঞ্জ বিশ্বেশ্বরী পাইলট উচ্চ বিদ্যালয়

তথ্যসূত্র
---------

1. ↑  "বিদ্যাময়ী সরকারি বালিকা উচ্চ বিদ্যালয়ের শিক্ষক-শিক্ষিকা"। *vidyamayee.edu.bd*। [*স্থায়ীভাবে অকার্যকর সংযোগ*]
2. ↑  শেখ সাবিহা, আলম (৭ নভেম্বর ২০১৯)। "সবকিছুতে এগিয়ে বিদ্যাময়ী"। *prothomalo.com*। সংগ্রহের তারিখ ১ জুন ২০২০।
3. ↑  "প্রতিষ্ঠা ও নামকরণ"। [*স্থায়ীভাবে অকার্যকর সংযোগ*]
4. ↑  "ইতিহাস"। [*স্থায়ীভাবে অকার্যকর সংযোগ*]
**শৈলেন ঘোষ** (৮ ডিসেম্বর, ১৯২৮ ― ১৪ আগস্ট, ২০১৬) একজন বাঙালি শিশুসাহিত্যিক ও নাট্যকার।

প্রারম্ভিক জীবন
---------------

শৈলেন ঘোষের জন্ম ১৯২৮ সালে কলকাতার বাগবাজারে । ডাকনাম ছিল শৈলেশ। বাবা শ্রী খগেন্দ্রনাথ ঘোষ ছিলেন সাহিত্যিক, মা শ্রীমতি তরুলতা ঘোষ ছিলেন গৃহবধূ। সাত বছর বয়সে হাওড়ার সালকিয়ার অ্যাংলো সংস্কৃত হাইস্কুলে দ্বিতীয় শ্রেণীতে ভর্তি হন। সেখান থেকে ম্যাট্রিকুলেশন পাশ করে সুরেন্দ্রনাথ কলেজ থেকে গ্র্যাজুয়েট হন। তাঁর ছেলেবেলা, কৈশোর আর তরুণ বয়সের অনেকটাই কেটেছে হাওড়া জেলার সালকিয়ায়। প্রথম জীবনে ভাল ফুটবল খেলোয়াড় ছিলেন তিনি, তবে মাঠের প্রতিনিয়ত চোট-আঘাতে একটাসময় খেলা ছেড়ে দেন। ১৯৫৭ সালে বিড়লা'র রুবি জেনারেল ইনস্যুরেন্স কোম্পানীতে চাকুরি শুরু করেন, পরে সেটি ন্যাশনাল ইনস্যুরেন্স কোম্পানীর সাথে যুক্ত হয়। অকৃতদার শৈলেনবাবু ১৯৮৮ সালে চাকুরি থেকে অবসর নেন।

সাহিত্য
-------

শৈলেন ঘোষ শিশুসাহিত্য চর্চা করেছেন অর্ধশতাব্দীরও বেশি সময় ধরে। তাঁর সাহিত্যিক জীবনে পথ চলা শুরু হয় *মাসপয়লা* মাসিক পত্রিকায় লেখা একটি কবিতা দিয়ে। এরপর ২২ বছর বয়সে "ছুটির সানাই" নামের ছোটোদের পত্রিকা বের করেন। ১৯৫৬ সালে দিলীপ দে চৌধুরীর সাথে যুগ্মভাবে ছোটোদের জন্য একটি সাপ্তাহিক পত্রিকা "রবিবার" সম্পাদনা করেছিলেন৷ কিশোর সংগঠন *মণিমেলা*র মুখপত্র "মণিমুকুর"-এর সহসম্পাদক হিসাবেও দায়িত্ব সামলেছিলেন। প্রায় ত্রিশটির বেশি নাটক লিখেছেন তিনি। তাঁর প্রেরণা ও আদর্শ ছিলেন শিশুসাহিত্যিক বিমল ঘোষ ওরফে মৌমাছি, যাঁর পরিচালিত আনন্দমেলায় শৈলেন ঘোষের প্রথম গল্প মা প্রকাশিত হয়। আনন্দমেলার সাথে আনন্দবাজার পত্রিকার পূজাবার্ষিকীতে প্রায় প্রতি বছর তাঁর গল্প উপন্যাস লেখার সুযোগ ঘটেছে। এছাড়াও কিশোর ভারতী সহ বহু নামকরা পত্রিকায় লিখেছেন শৈলেন। তার লেখা রূপকথামূলক উপন্যাস *টুই টুই*, *মিতুল নামে পুতুলটি*, *বাজনা*, *হুপ্পোকে নিয়ে গপ্পো*, *আমার নাম টায়রা*, *আজব বাঘের আজগুবি*, *স্বপ্নের জাদুকরী*, *জাদুর দেশে জগন্নাথ*, *মা এক নির্ভীক সৈনিক*, *সোনাঝরা গল্পের ইনকা*, *নাচ রে ঘোড়া নাচ*, *সোনালির দিন*, *তোরা আর বাদশা* ইত্যাদি বিশেষ জনপ্রিয়। তিনি পেয়েছেন সংগীত নাটক অকাদেমি পুরস্কার, জাতীয় পুরস্কার, বিদ্যাসাগর পুরস্কার, মৌচাক পুরস্কার, নেহরু ফেলোশিপ সহ একাধিক সম্মাননা।

তথ্যসূত্র
---------

1. ↑  ভট্টাচার্য, শুভশ্রী। "অবনঠাকুরকে মনে পড়ায়"। *www.anandabazar.com*। সংগ্রহের তারিখ ২০২১-০৫-০৮।
2. ↑  "শৈলেন ঘোষ"। *www.librarything.es*। সংগ্রহের তারিখ ২০২১-০৫-০৮।
3. ↑  "চলে গেলেন সাহিত্যিক ও নাট্যকার শৈলেন ঘোষ"। *Zee24Ghanta.com*। ২০১৬-০৮-১৪। সংগ্রহের তারিখ ২০২১-০৫-০৮।
রিয়ার অ্যাডমিরাল (অবঃ) **মোহাম্মদ হাসান আলী খান** এনডিসি, পিএসসি, বি এন (১৯৫০ - ১৯ ফেব্রুয়ারি ২০১৩) ২০০৫ থেকে ২০০৭ সাল পর্যন্ত বাংলাদেশ নৌবাহিনীর প্রধান ছিলেন।

জন্ম ও প্রাথমিক জীবন
--------------------

রিয়ার অ্যাডমিরাল (অবঃ) মোহাম্মদ হাসান আলী খান ১৯৫০ সালে গাইবান্ধার জেলার হাট লক্ষ্মীপুর নামক স্থানে জন্মগ্রহণ করেন। ৯ মে ১৯৬৯ সালে তিনি পাকিস্তান নৌবাহিনীতে একজন ক্যাডেট কর্মকর্তা হিসাবে যোগ দেন। ১৯৭২ সালে বাংলাদেশ নৌবাহিনীর নির্বাহী শাখায় কমিশন লাভ করেন। তিনি ডিফেন্স সার্ভিসেস কমান্ড অ্যান্ড স্টাফ কলেজ এবং জাতীয় প্রতিরক্ষা কলেজ ঢাকা থেকে স্নাতক লাভ করেন। যুক্তরাষ্ট্রের প্যাসিফিক সেন্টার ফর সিকিউরিটি স্টাডিজ এক্সিকিউটিভস কোর্সের ডিগ্রীও নেন।

নৌবাহিনী জীবন
-------------

মোহাম্মদ হাসান আলী খান বেশ কয়েকটি পোস্টে নেতৃত্ব দেন। রেঞ্জ অফ স্টাফ কম্যান্ড ছাড়াও অ্যাডমিনিস্ট্রেটিভ অথরিটি ঢাকা (অ্যাডমিন ঢাকা) ও নৌবাহিনীর সদর দফতরের নৌবাহিনীর সহকারী চিফ (লজিস্টিক্স) সহ স্টাফ কমান্ড পদে আয়োজিত ছিলেন। তিনি ১০ জানুয়ারি ২০০৫ সালে নৌবাহিনী প্রধানের দায়িত্ব গ্রহণ করেন ও ১০ ফেব্রুয়ারি ২০০৭ সালে সেই পদ থেকে অবসরে যান।

মৃত্যু
------

১৮ ফেব্রুয়ারি ২০১৩ সালে তিনি মারা যান এবং বনানী সামরিক কবরস্থানে তাকে কবর দেওয়া হয়।

তথ্যসূত্র
---------

1. 1 2 3 4  "Former Chief"। *Bangladesh Navy*। ২০১৬-০৭-১৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-১০।
2. 1 2 3 4  "Ex-Navy Chief dead"। *দ্য নিউ নেশন*। ২৩ ফেব্রুয়ারি ২০১৩।

| সামরিক দপ্তর
 |
| --- |
| পূর্বসূরীরিয়ার অ্যাডমিরাল  শাহ ইকবাল মুজতবা | **নৌবাহিনী প্রধান**২০০৫ - ২০০৭ | উত্তরসূরীভাইস অ্যাডমিরাল সরওয়ার জাহান নিজাম |
|
ভারতীয় ক্রিকেট খেলোয়ার জন্য ক্রান্তি কুমার(ক্রিকেট খেলোয়ার) দেখুন।
আলসিলা ক্রান্তি কুমার ছিলেন একজন ভারতীয় চলচ্চিত্র পরিচালক, প্রযোজক এবং চিত্রনাট্যকার যিনি মূলত তেলুগু সিনেমায় তার কাজের জন্য পরিচিত। তিনি দুটি ফিল্মফেয়ার পুরস্কার এবং চারটি নন্দী পুরস্কার জিতেছেন। ১৯৮৫ সালে, তিনি শ্রাবন্তী পরিচালনা করেন, যেটি তেলেগুতে সেরা ফিচার ফিল্মের জন্য জাতীয় চলচ্চিত্র পুরস্কার জিতেছিল। ১৯৯১ সালে, তিনি সীতারমাইয়া গারি মানভারালু পরিচালনা করেন, যেটি ভারতীয় প্যানোরামা বিভাগে প্রিমিয়ার হয়েছিল, ১৯৯১ সালের ভারতের আন্তর্জাতিক চলচ্চিত্র উৎসবে।

২০০০ সালে তিনি ৯ নেলালু পরিচালনা করেন, টরন্টো আন্তর্জাতিক চলচ্চিত্র উৎসবে প্রিমিয়ার রেট্রোস্পেকটিভ। তিনি জাতীয় চলচ্চিত্র পুরস্কার, পাঁচটি রাজ্য নন্দী পুরস্কার এবং দক্ষিণের দুটি ফিল্মফেয়ার পুরস্কার অর্জন করেছেন। তিনি ৯মে ,২০০৩ সালে মারা যান।

ব্যক্তিগত জীবন
--------------

অন্ধ্রপ্রদেশের বিজয়ওয়াড়ার পেনামালুরুতে জন্মগ্রহণ করেন, তিনি এমএ এবং এলএলবি অধ্যয়ন করেন। 1968 সালে চলচ্চিত্র জগতে প্রবেশের আগে।

পুরস্কার
--------

জাতীয় চলচ্চিত্র পুরস্কার
* তেলেগু (পরিচালক)- শ্রাবন্তী (1986) সেরা ফিচার ফিল্মের জন্য জাতীয় চলচ্চিত্র পুরস্কার

ফিল্মফেয়ার অ্যাওয়ার্ডস দক্ষিণ
এই নিবন্ধটি রবীন্দ্রনাথ ঠাকুর কর্তৃক রচিত বাংলা নাটক সম্পর্কে। ২০১২ সালের বাংলা ভাষার কাল্পনিক চলচ্চিত্রের জন্য তাসের দেশ দেখুন।
তাসের দেশ - রবীন্দ্রনাথ ঠাকুর
**তাসের দেশ** হল রবীন্দ্রনাথ ঠাকুর কর্তৃক রচিত একটি বাংলা নাটক। এটি ১৯৩৩ সালে প্রকাশিত হয়। রবীন্দ্রনাথ তাঁর নিজেরই লেখা "একটা আষাঢ়ে গল্প" নামক ছোটোগল্পের কাহিনী অবলম্বনে এই নাটকটি রচনা করেন। এই নাটকটিতে বৃটিশ শাসিত পরাধীন ভারতবর্ষের মুুক্তির জন্যে রবীন্দ্রনাথ একজন মুক্তিদূতের আহ্বান করেছেন।

উৎসর্গীকরণ
----------

রবীন্দ্রনাথ  নেতাজী সুভাষচন্দ্র বসুকে **দেশনায়ক** আখ্যা দিয়ে "তাসের দেশ" নাটকটি উৎসর্গ করেন। তিনি লেখেন-

> স্বদেশের চিত্তে নূতন প্রাণ সঞ্চার করবার পূণ্যব্রত তুমি গ্রহণ করেছ, সেই কথা স্মরণ ক'রে তোমার নামে 'তাসের দেশ' নাটিকা উৎসর্গ করলুম।
> 
>

চরিত্র
------

* রাজা
* রানী
* রাজপুত্র
* সদাগর
* পত্রলেখা
* মা
* ছক্কা
* পঞ্জা
* তাসের দল
* গোলাম
* টেক্কাকুমারীরা
* টেক্কানী
* ইস্কাবনী
* চিঁড়েতনী
* হরতনী
* রুইতন
* বিবিরা
* দহলা
* দহলানী
*

তথ্যসূত্র
---------

1. 1 2 3  "রবীন্দ্রনাথ ঠাকুর"। *Bengali Grammar । বাংলা ব্যাকরণ* (ইংরেজি ভাষায়)। ২০১৮-০৫-৩১। সংগ্রহের তারিখ ২০২০-০৯-১১।
2. ↑  রবীন্দ্রনাথ ঠাকুর : জীবন, সাহিত্য ও দর্শন – বঙ্গভারতী
3. ↑  "তাসের দেশ -উৎসর্গ,১ | রবীন্দ্র রচনাবলী"। *rabindra-rachanabali.nltr.org*। সংগ্রহের তারিখ ২০২০-০৯-১১।
4. 1 2  রবীন্দ্র নাটক সমগ্র (অখণ্ড), সেপ্টেম্বর ২০১৫, ষষ্ঠ প্রকাশ, কামিনী প্রকাশালয়।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***তাসের দেশ***

* rabindra-rachanabali.nltr.org
***ঢোঁড়াই চরিত মানস*** হল বিশিষ্ট কথাসাহিত্যিক সতীনাথ ভাদুড়ীর লেখা একটি উপন্যাস। দু’টি "চরণ" অর্থাৎ খণ্ডে বিভক্ত এই উপন্যাসটির প্রথম চরণ ১৯৪৯ সালে এবং দ্বিতীয় চরণ ১৯৫১ সালে কলকাতার বেঙ্গল পাবলিশার্স থেকে প্রকাশিত হয়েছিল। ১৯৭৪ সালে এই উপন্যাসের গঙ্গাধর মধুকর কৃত হিন্দি অনুবাদ প্রকাশিত হয়। এই উপন্যাসের পটভূমি বিহারের জিরনিয়া শহরের অদূরে তাৎমাটুলি। জাতে তাঁতি এই তাৎমাদের বৃত্তি ঘরামি ও কুয়োর বালি ছাঁকা। পাশের ধাঙ্গড়টুলিতে বড়ো হওয়া পরিত্যক্ত অনাথ বালক ঢোঁড়াই এই উপন্যাসের নায়ক। স্বাধীনতা আন্দোলনের শেষ পর্বের প্রেক্ষাপটে রচিত এই উপন্যাসে লেখক নায়ক ঢোঁড়াইকে করে তুলেছেন রামচন্দ্রের আধুনিক সংস্করণ। রাজনৈতিক চেতনা সমাজের নিচুতলায় প্রবেশ করে কীভাবে মানুষের দৃষ্টিভঙ্গি বদলে দেয় এবং ঢোঁড়াইকে "রামায়ণজী"-তে পরিণত করে, তা-ই এই উপন্যাসের উপজীব্য। শিশিরকুমার দাশের মতে, "এই কাহিনীতে অন্তর্লীন হয়ে আছে তুলসীদাসের রামচরিতমানস। রাজনীতি ও সমাজ পরিবর্তন ও সমাজের অন্ত্যজ মানুষের বিশ্বস্ত রূপায়ণ এবং রামচরিতমানসের সঙ্গে আধুনিক কাহিনীর অন্তর্বয়ন এই তিনদিক থেকে এই আখ্যান বাংলা সাহিত্যের শ্রেষ্ঠ রচনাগুলির অন্যতম।"

তথ্যসূত্র
---------

1. ↑  *কালের প্রতিমা: বাংলা উপন্যাসের পঁচাত্তর বছর (১৯২৩-১৯৯৭)*, অরুণকুমার মুখোপাধ্যায়, দে’জ পাবলিশিং, কলকাতা, ২০১৯ সংস্করণ, পৃ. ১৪৪
2. ↑  "গ্রন্থপঞ্জি", *ভারতীয় সাহিত্যকার পুস্তকমালা: সতীনাথ ভাদুড়ী*, স্বস্তি মণ্ডল, সাহিত্য অকাদেমি, নতুন দিল্লি, ২০০২ সংস্করণ, পৃ. ৭৭-৮০
3. ↑  *সংসদ বাংলা সাহিত্যসঙ্গী*, সংকলন ও সম্পাদনা: শিশিরকুমার দাশ, সাহিত্য সংসদ, কলকাতা, ২০০৩ সংস্করণ, পৃ. ৯০

| * দে
* স
সতীনাথ ভাদুড়ী |
| --- |
| 
* সাহিত্যকর্ম

 |
| উপন্যাস | 
* *অচিন রাগিণী*
* *চিত্রগুপ্তের ফাইল*
* *জাগরী*
* *ঢোঁড়াই চরিত মানস*
* *দিগভ্রান্ত*
* *সংকট*

 |
| ছোটোগল্প-সংকলন | 
* *গণনায়ক*
* *অপরিচিতা*
* *চকাচকী*
* *পত্রলেখার বাবা*
* *জলভ্রমি*
* *আলোকদৃষ্টি*

 |
| অন্যান্য | 
* *সত্যি ভ্রমণকাহিনী*

 |
| 
* বিষয়শ্রেণী বিষয়শ্রেণী

 |
পলাতকা-রবীন্দ্রনাথ ঠাকুর
**পলাতকা** হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯১৮ সালে প্রকাশিত হয়।  এটি রবীন্দ্রনাথের কাব্য রচনার "বলাকা পর্ব"-এর অন্তর্গত একটি উল্লেখযোগ্য সৃষ্টি।

পটভূমি
------

"পলাতকা" কাব্যগ্রন্থটি রচনা করার ক্ষেত্রে রবীন্দ্রনাথকে প্রধানত দুটি গুরুত্বপূর্ণ বিষয় প্রভাবিত করেছিল– (১) সমগ্র দেশব্যাপী রাজনৈতিক উত্তেজনা এবং (২) নারীদের করুণ সামাজিক অবস্থা। এই গ্রন্থে কবির বিদ্রোহের দৃষ্টিভঙ্গী এবং সমাজজীবন সম্পর্কে তাঁর সংবেদনশীলতার কথা গভীরভাবে পরিলক্ষিত হয়।

কবিতার তালিকা
-------------

এতে থাকা কবিতাগুলি হল:

* পলাতকা
* চিরদিনের দাগা
* মুক্তি
* ফাঁকি
* মায়ের সম্মান
* নিষ্কৃতি
* মালা
* ভোলা
* ছিন্ন পত্র
* কালো মেয়ে
* আসল
* ঠাকুরদাদার ছুটি
* হারিয়ে-যাওয়া
* শেষ গান
* শেষ প্রতিষ্ঠা

তথ্যসূত্র
---------

1. 1 2 3  বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান।
2. 1 2 3  "দৈনিক জনকন্ঠ || ২৫ বৈশাখ স্মরণে ॥ রবীন্দ্রনাথের 'পলাতকা' নারী নিপীড়নের চিত্র"। *দৈনিক জনকন্ঠ*। সংগ্রহের তারিখ ২০২০-০৭-২৮।
3. ↑  Noble, Barnes &। "Palataka ( Bengali Edition )|Paperback"। *Barnes & Noble* (ইংরেজি ভাষায়)। সংগ্রহের তারিখ ২০২০-০৭-২৮।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***পলাতকা***

* rabindra-rachanabali.nltr.org
পাকিস্তানে, ভারোতের ও আফগানিস্তান এর মানচিএ।
**পাকিস্তান** ( উর্দু: پاکِستان‬‎‎‎) যা সরকারীভাবে **ইসলামি প্রজাতন্ত্রী পাকিস্তান** ( উর্দু: اِسلامی جمہوریہ پاکِستان‬‎‎‎) হিসেবে বিবেচিত, হলো দক্ষিণ এশিয়ার একটি রাষ্ট্র। প্রায় ২১,২৭,৪২,৬৩১ এর অধিক জনসংখ্যা নিয়ে এটি জনসংখ্যার দিক থেকে বিশ্বের ৫ম বৃহত্তম রাষ্ট্র[৮] এবং আয়তনের দিক থেকে তেত্রিশতম বৃহত্তম রাষ্ট্র। এটির দক্ষিণে আরব সাগর ও ওমান উপসাগরীয় উপকূলে ১০৪৬ কিলোমিটার (৬৫০ মা.) উপকূল রয়েছে এবং এটি পূর্ব দিকে ভারতের দিকে, আফগানিস্তান থেকে পশ্চিমে, ইরান থেকে দক্ষিণ-পশ্চিমে এবং উত্তর-পূর্ব দিকে চীন সীমান্তে অবস্থিত। দেশটি উত্তর–পশ্চিমে আফগানিস্তানের ওখান করিডোর দ্বারা তাজিকিস্তান থেকে সংকীর্ণভাবে বিভক্ত এবং এটি ওমানের সাথেও সামুদ্রিক সীমান্ত ভাগ করে।

নামকরণ
------

ফার্সি ও উর্দু ভাষায় 'পাকিস্তান' অর্থ- পবিত্র স্থান বা এলাকা। ফার্সি ও পশতু শব্দ 'পাক' অর্থ- পবিত্র।[১৪] আর শব্দাংশ ـستان (-স্তান) একটি তৎসম-ফার্সি শব্দ যার অর্থ স্থান বা এলাকা।[১৫] চৌধুরী রহমত আলী "নাউ অর নেভার" পুস্তকে এ নামটির প্রস্তাব দেন।[১৬] [১৭] আরবি ভাষায় এর অর্থ "মদিনা-এ-তৈয়্যাবা" বা পবিত্র স্থান, মদিনা শব্দের অর্থ এলাকা এবং তৈয়্যাবা অর্থ পবিত্র।

ইতিহাস
------

### প্রারম্ভিক এবং মধ্যযুগীয় সময়কাল

প্রাচীন সিন্ধু অঞ্চল যা মোটামুটি বর্তমান পাকিস্তানের দক্ষিণ-পশ্চিম অংশ ছাড়া বাকিটা নিয়ে গঠিত, প্রাচীন কালে নব্য প্রস্তর যুগীয় মেহেরগড় সহ অনেক উন্নত সভ্যতার উৎপত্তিস্থল ছিল।[১৮] ব্রোঞ্জ যুগে সিন্ধু সভ্যতায়[১৯][২০][২১][২২] (২৮০০- ১৮০০খ্রিষ্টপূর্বাব্দ) হরপ্পা ও মহেঞ্জো-দাড়ো নামে দুটি উন্নত নগর ছিল। [২৩][২৪]

বৈদিক যুগে (১৫০০ - ৫০০খ্রিষ্টপূর্বাব্দ) ইন্দো আর্যদের মাধ্যমে এখানে হিন্দুদের গোড়াপত্তন হয়, যা পরবর্তীতে পুরো এলাকায় ছড়িয়ে পড়ে।[২৫][২৬] মুলতান শহর হিন্দুদের গুরুত্বপূর্ণ তীর্থযাত্রা কেন্দ্রে পরিণত হয়।

### ঔপনিবেশিক আমল

ভারতীয় অঞ্চলে ঔপনিবেশিক আমলকে দুই ভাগে ভাগ করা হয় যথা: ১. ইংলিশ ইস্ট ইন্ডিয়া কোম্পানির শাসনামল, ২. ব্রিটিশ সরকারের শাসনামল। তবে পাকিস্তান প্রথম থেকেই ইংলিশ ইস্ট ইন্ডিয়া কোম্পানির শাসনাধীনে যায়নি। কারণ তখনও এই অঞ্চলে স্বাধীনভাবে রাজারা শাসন করতো । তারপর ধীরে ধীরে পাকিস্তান অঞ্চল ব্রিটিশ অধিভুক্ত হয়।

### স্বাধীনতা এবং পরাধীনতা

১৯৪৭ সালে ভারতীয় উপমহাদেশ যুক্তরাজ্য থেকে স্বাধীনতা লাভ করার পর **ভারতীয় উপমহাদেশ** বিভাজনের মাধ্যমে ভারত ও পাকিস্তান এ' দুটি দেশের জ‌ন্ম হয়। তারমধ্যে ছিল পশ্চিম পাকিস্তান ও পূর্ব পাকিস্তান(বর্তমান বাংলাদেশ) [২৭] [২৮]

তারপর **পূূর্ব পাকিস্তান** (বর্তমান- **বাংলাদেশ**) এর সাথে ১৯৭১ সালের ২৬শে মার্চ থেকে যুদ্ধ শুরু হয়ে টানা "নয় মাস" রক্তক্ষয়ী যুদ্ধের পর ১৬ই ডিসেম্বর **পাকিস্তান** পরাজিত হয়।

তথ্যসূত্র
---------
মাইটোসিসের বিভিন্ন পর্যায়
**প্রোফেজ** মাইটোসিসের প্রথম পর্যায়। এ পর্যায়ে কোষের নিউক্লিয়াস আকারে বড় হয়। ক্রোমোজোম থেকে জল হ্রাস পেতে থাকে। ফলে ক্রোমোজোমগুলো ক্রমান্বয়ে সংকুচিত হয়ে মোটা ও খাটো হতে শুরু করে। ক্রমাগত জল বিয়োজনের ফলে ক্রোমোসোম গুলোতে রঞ্জন ধারণ ক্ষমতা বৃদ্ধি পায় এবং রঞ্জন করলে এরা আলোক অনুবীক্ষণেই দৃষ্টিগোচর হয়। এ পর্যায়ে প্রতিটি ক্রোমোজোম সেন্ট্রামিয়ার ব্যতীত দুটি ভাগে ভাগ হয়ে ক্রোমাটিড উৎপন্ন করে। এক্ষেত্রে ক্রোমোজোম গুলো অনুদৈর্ঘ্যে দুটি সূত্রে বিভক্ত থাকে। এ পর্যায়ের শেষের দিকে নিউক্লিওলাস ও নিউক্লিয়ার মেমব্রেনের বিলুপ্তি ঘটে। এ পর্যায়ের ধারাবাহিক কর্মকান্ডে কোনরূপ গুণগত পার্থক্য ঘটে না। তাই এ পর্যায়কে কোন উপ-পর্যায়ে বিভক্ত করা হয় না। এ পর্যায় স্বল্প স্থায়ী। ক্রোমোমিয়ার দেখা যায় না। কোনো প্রকার কায়াজামা ও ক্রসিং ওভার ঘটে না। সমসংস্থ ক্রোমোজমের মধ্যে কোনো প্রকার সিন্যাপসিস ঘটে না। ক্রোমোটিডের মধ্যে অংশের কোনোরূপ বিনিময় ঘটে না। তাই জিন বিন্যাসের কোনো পরিবর্তন হয় না।

তথ্যসূত্র
---------

1. ↑  উচ্চ মাধ্যমিক জীববিজ্ঞান, প্রথম পত্র, রচনা:ড. মোহাম্মদ আবুল হাসান
***চার্চিল'স সিক্রেট ওয়ার: দ্য ব্রিটিশ এম্পায়ার অ্যান্ড দ্য রাভাগিং অব ইন্ডিয়া ডুরিং ওয়ার্ল্ড ওয়ার ২*** হল ভারতে ব্রিটিশ শাসনের সময় সংগঠিত পঞ্চাশের মন্বন্তর সম্পর্কে মধুশ্রী মুখার্জীর দ্বারা লিখিত একটি বই। এটি নিউইয়র্কের ২০১০ খ্রিস্টাব্দের আগস্ট মাসে বেসিক বুকস এবং পরবর্তীতে চেন্নাইয়ের ট্রাঙ্কেবার প্রেস 
দ্বারা প্রকাশিত হয়েছিল। বইটিতে দুর্ভিক্ষ এবং পরবর্তীকালে ১৯৪৭ খ্রিস্টাব্দে ভারত বিভাজনে প্রধানমন্ত্রী উইনস্টন চার্চিলের ভূমিকা পরীক্ষা করা হয়েছে।

মধুশ্রী মুখার্জী লিখেছেন যে দুর্ভিক্ষের ফলে সরকারী অনুমান অনুসারে ১৫ লাখ মানুষ এবং অধিকাংশের মতে ৩০ লাখ মানুষে মৃত্যু হয়েছিল। বইটি অন্বেষণ করে যে কীভাবে, যুক্তরাজ্য ছাড়াও, ব্রিটিশ ভারত "সাম্রাজ্যের যুদ্ধে সবচেয়ে বড় অবদানকারী হয়ে ওঠে—£২০০ কোটিরও বেশি মূল্যের পণ্য ও পরিষেবা সরবরাহ করে।"

অভ্যর্থনা
---------

*ইকোনমিক অ্যান্ড পলিটিক্যাল উইকলি*তে, নৃতত্ত্ববিদ ফেলিক্স প্যাডেল লিখেছেন যে বইটি "রাজের প্রকৃত অর্থনীতিকে স্পষ্ট করে: শুধু ভারতীয় কাপড়, ইত্যাদির উৎপাদনকে অবরুদ্ধ করে না, ভারত থেকে প্রধানত ব্রিটিশ নির্মাতাদের জন্য কাঁচা তুলা সরবরাহে হ্রাস ঘটেছিল, বরং শস্যের সরবরাহ যা ব্রিটেনের অর্থনীতির জন্য ভারতীয় কৃষি রপ্তানি গুরুত্বপূর্ণ হয়ে ওঠে।" ইতিহাসবিদ চন্দক সেনগুপ্ত *দ্য ইন্ডিপেনডেন্ট*-এ লিখেছেন যে মধুশ্রী মুখার্জী "ফরেন্সিক কঠোরতা" দিয়ে দুর্ভিক্ষ নিয়ে গবেষণা করেছিলেন: "তার শান্তভাবে বাক্যবদ্ধ কিন্তু সাম্রাজ্যবাদী বর্বরতার তীক্ষ্ণ বিবরণ গ্রেট ব্রিটেনের অনুরাগীদের লজ্জা দেবে এবং অন্য সবাইকে আতঙ্কিত করবে।"

টীকা
----

1. ↑  Churchill served two terms as prime minister: 1940–1945 and 1951–1955.

তথ্যসূত্র
---------

1. ↑  মুখার্জী, মধুশ্রী (১০ আগস্ট ২০১০)। *Churchill's Secret War*। আইএসবিএন 978-0465002016। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ; *Churchill's Secret War*। এএসআইএন 9380658478। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑
3. ↑  মুখার্জী ২০১০, পৃ. ২৪।
4. ↑  মুখার্জী ২০১০, পৃ. ৪–৫।
5. ↑  প্যাডেল, ফেলিক্স (৩ নভেম্বর ২০১২)। "Review: Structural Violence and the Bengal Famine of 1943"। *ইকোনমিক অ্যান্ড পলিটিক্যাল উইকলি*। **৪৭** (৪৪): ২৬–২৮। জেস্টোর 41720326। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (সদস্যতা প্রয়োজনীয়)
6. ↑  সেনগুপ্ত, চন্দক (২ সেপ্টেম্বর ২০১০)। "Churchill's Secret War, By Madhusree Mukerjee"। *দি ইন্ডিপেন্ডেন্ট*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* পেঙ্গুইন ইন্ডিয়ায় *চার্চিল'স সিক্রেট ওয়ার*
**গাজীপুর মেট্রোপলিটন পুলিশ** (জিএমপি) হল বাংলাদেশ পুলিশের একটি বিভাগ, যারা গাজীপুর মহানগরীতে আইন প্রয়োগকারী সংস্থার দায়িত্ব পালন করে থাকে। ২০১৮ সালের ১৬ সেপ্টেম্বর আনুষ্ঠানিক ভাবে এর যাত্রা শুরু হয়।

ইতিহাস
------

গাজীপুর সিটি কর্পোরেশন ২০১৩ সালের ১৬ জানুয়ারি প্রতিষ্ঠিত হয়। বাংলাদেশের সিটি কর্পোরেশনগুলোর মধ্যে গাজীপুর সিটি কর্পোরেশন প্রতিষ্ঠাকালের দিক থেকে কনিষ্ঠতম এবং আয়তনের দিক থেকে সবচেয়ে বড় সিটি কর্পোরেশন। শহরের জননিরাপত্তা ও আইন প্রয়োগকারী সংস্থা হিসেবে জিএমপি প্রতিষ্ঠার উদ্যোগ গ্রহণ করা হয়। গাজীপুর মেট্রোপলিটন পুলিশ আইন-২০১৭ পাশ করার পর ২০১৮ সালের ১৬ সেপ্টেম্বর প্রধানমন্ত্রী শেখ হাসিনা গাজীপুর মেট্রোপলিটন পুলিশের কার্যক্রমের সূচনা ঘোষণা করেন।

থানা
----

নবগঠিত ৮টি থানা গাজীপুর মেট্রোপলিটন পুলিশ কার্যক্রম শুরু করে।

থানাগুলো হলো:

### সদর থানা

পুর্বে এর নাম ছিলো জয়দেবপুর থানা। এর অধিভুক্ত শহরের ওয়ার্ডগুলো হলো: ১৯, ২০, ২১, ২২, ২৩, ২৪, ২৫, ২৬, ২৭, ২৮, ২৯, ৩০ ও ৩১নং ওয়ার্ড।

### বাসন থানা

এর অধিভুক্ত ওয়ার্ড হলো: ১৩, ১৪, ১৫, ১৬, ১৭, ১৮নং ওয়ার্ড।

### কোনাবাড়ী থানা

এর অধিভুক্ত ওয়ার্ডগুলো হলো: ৭, ৮, ৯, ১০, ১১ ও ১২নং ওয়ার্ড।

### কাশিমপুর থানা

এর অধিভুক্ত ওয়ার্ডগুলো হলো: ১, ২, ৩, ৪, ৫ ও ৬নং ওয়ার্ড।

### গাছা থানা

এর অধিভুক্ত ওয়ার্ডগুলো হলো: ৩২, ৩৩, ৩৪, ৩৫,৩৬, ৩৭ ও ৩৮নং ওয়ার্ড।

### পূবাইল থানা

এর অধিভুক্ত ওয়ার্ডগুলো হলো: ৩৯, ৪০, ৪১ ও ৪২ নং ওয়ার্ড।

### টঙ্গী পূর্ব থানা

এর অধিভুক্ত ওয়ার্ডগুলো হলো: ৪৩, ৪৪, ৪৫, ৪৬, ৪৭ নং ওয়ার্ড (শালিক চূড়া পূর্ণ ও গাজীপুরা পূর্ণ), ৪৮, ৪৯, ৫০ (আংশিক), ৫৫ (আংশিক), ৫৬, ও ৫৭নং (আংশিক) ওয়ার্ড।

### টঙ্গী পশ্চিম থানা

ওয়ার্ড ৫০ (আংশিক), ৫১, ৫২, ৫৩, ৫৪, ৫৫ (আংশিক) ও ৫৭ নম্বর (আংশিক) ওয়ার্ড।

জনবল
----

গাজীপুর মহানগর পুলিশে একজন কমিশনার, দুইজন অতিরিক্ত কমিশনার, নয়জন
উপকমিশনার, ছয় জন অতিরিক্ত উপ-কমিশনার, বারো জন সহকারী কমিশনার, ২০ জন ইস্পেক্টর, ১২০ জন এসআই ও ৭৫০ জন কনস্টেবলসহ ১১৫২টি পদ সৃষ্টি করা হয়। আরএমপির নিজস্ব ৪৭ টি যানবাহন দিয়ে গোটা এলাকায় তাদের কর্মকাণ্ড চলবে। পর্যায়ক্রমে এই সংখ্যা ১১৮ এ নেওয়া হবে।

তথ্যসূত্র
---------

1. ↑  "রবিবার থেকে গাজীপুর মেট্রোপলিটন পুলিশের যাত্রা শুরু"। *বাংলাদেশ প্রতিদিন*। সংগ্রহের তারিখ ২০১৮-০৯-১৬।
2. 1 2 3 4 5 6 7 8 9  "গাজীপুর মেট্রোপলিটন পুলিশ আনুষ্ঠানিক যাত্রা শুরু"। *www.manobkantha.com*। সংগ্রহের তারিখ ২০১৮-০৯-১৬। [*স্থায়ীভাবে অকার্যকর সংযোগ*]
3. ↑  "গাজীপুর মেট্রোপলিটন পুলিশ ইউনিট গঠন এবং এর কার্যক্রম পরিচালনার জন্য ১,১৫২টি পদ সৃজন এবং ১১৮টি যানবাহন টিওএন্ডইভুক্তকরণ"। ২১ জানুয়ারি ২০১৮। সংগ্রহের তারিখ ১৬ সেপ্টেম্বর ২০১৮।
**বুল্লে শাহ** (১৬৮০–১৭৫৭) (পাঞ্জাবি: بلہے شاہ, ਬੁੱਲ੍ਹੇ ਸ਼ਾਹ, হিন্দি: बुल्ले शाह) ছিলেন একজন পাঞ্জাবি কবি, সুফি, দার্শনিক এবং মানবতাবাদী। তার পুরো নাম ছিল সৈয়দ আব্দুল্লাহ শাহ কাদরি।

পূর্ব জীবন
----------

বুল্লে শাহ ১৬৮০ সালে পাঞ্জাবের একটি ছোট গ্রাম ভাওয়ালপুরে জন্ম গ্রহণ করেন, যা বর্তমান পাকিস্থানে অবস্থিত। তার পিতা নাম শাহ মুহাম্মদ দরবেশ; তিনি পেশায় ছিলেন একজন শিক্ষক এবং ধর্ম প্রচারক হিসাবে একটি মসজিদে কাজ করতেন। বুল্লে শাহের পূর্বপুরুষগণ বুখারা থেকে এসেছিলেন। ধারণা করা হয় যে, তার পুর্বপুরুষগন উজবেকিস্তান হতে এসেছিলেন। তার পুর্বপুরুষগন নবী মুহাম্মদের বংশধর। তিনি যখন ৬ মাসের বয়সের ছিলেন তখন তার পরিবার মালাকওয়াল এ বসবাস শুরু করেন। তিনি মাওলানা মইনুদ্দিন-এর নিকট শিক্ষা লাভ করেন।

কবিতার ধরন
----------

কবিতার ধরনের দিক হতে বুল্লে শাহ এর ধরন ছিল কাফি, যা সুফি অধিবিদ্যা ওয়াহদাতুল উজুদ দ্বারা প্রভাবিত ছিল, যা কিনা একটি পাঞ্জাবি ঘরানার রাগ, সিন্ধি এবং সিরাকি কবিতা শুধু সুফি এবং সিন্ধিদের এবং পাঞ্জাবিদের দ্বারাই ব্যবহারিত হত না বরং শিখ গুরুরাও তা ব্যবহার করতেন।

মানবতাবাদী
----------

বুল্লে শাহ ছিলেন একজন মানবতাবাদী। বুল্লে শাহকে পাঞ্জাবের লালন হিসেবে চিহ্ণিত করা যায়। মরমী কবি সুফিসাধক ছাড়াও বাবা বুল্লে শাহ ছিলেন পরম মানবতাবাদী। বুল্লা শাহের সময়কালটা মুসলিম ও শিখ দাঙ্গায় দুঃখজনকভাবে ছিল লাঞ্ছিত । সে ভয়াবহ সময়টায় দু-পক্ষেরই বিপুল মানুষ নিহত হচ্ছিল। সে সময়ই একবার একদল শিখ দ্বারা কয়েকজন মুসলিম নিহত হয়। মুসলিমরা বদলা নেবে সিদ্ধান্ত নেয়। প্রতিশোধ হিসেবে মুসলিমরা একজন নিরীহ শিখকে হত্যা করে। মুসলিম হলেও বুল্লা শাহ নিরীহ শিখ হত্যার বিরোধিতা করেন। তিনি দুহাত তুলে বললেন - স্বন্ত্রাস কখনেই স্বন্ত্রাসের জবাব নয়। এভাবে নিহত শিখের পক্ষ নেওয়ায় মোল্লারা বুল্লে শাহের ওপর ক্ষেপে যায়। ক্ষেপে গেলেও বুল্লে শাহ সেই সময়ে পাঞ্জাবের জনগনের জন্য হয়ে উঠেছিলেন শান্তির প্রতীক।

বর্তমান শিক্ষা
--------------

১৯৯০ সালের শুরুএর দিকে জুনুন নামক একটি পশ্চিম পাঞ্জাবি ব্যান্ড তার গান গাওয়া শুরু করে, পরবর্তিতে রাব্বি শরগিল নামক এক ভারতীয় শিখ 'বুল্লা কি জাণাঁ ম্যাঁয় কৌণ্‌' (বুল্লে! আমি জানি না, আমি কে) নামক গান রচনা করে ব্যাপক খ্যাতি লাভ করেন। এইছাড়া বিখ্যাত ছবি 'দিল সে' এর 'ছাইয়া ছাইয়া' গানটিও বুল্লা সাহের থেকে নেওয়া।

মৃত্যু
------

তিনি ১৭৫৭ সালে মারা যান, তার কবর 'কাসুর' এ অবস্থিত, যা বর্তমানে পাকিস্তানের অংশ।

তথ্যসূত্র
---------

1. ↑  The Life of Bulleh Shah

বহিঃসংযোগ
---------

* Short Biography of Bulleh Shah
* Biography of Bulleh Shah at Wichaar[*স্থায়ীভাবে অকার্যকর সংযোগ*]
* Littérateurs of the Punjabi Language (sikhspectrum.com)
* Complete Kafian and Dohre of Baba Bullhe/Bulleh Shah in Gurmukhi.

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
* সুডক (ফ্রান্স)
	+ ১

 |
মানচিত্রে তাকলামাকান মরুভূমির অবস্থান
তাকলা মাকান মরুভূমির একটি দৃশ্য
তাকলা মাকান মরুভূমিতে বাসকারী একজন উইগুর জাতির লোক
তাকলা মাকান মরুভূমির প্রধান পশু: পশমী উট
**তাকলা মাকান** (উইগুর ভাষায়: تەكلىماكان قۇملۇقى) উত্তর-পশ্চিম চীনের শিঞ্চিয়াং উইগুর স্বায়ত্বশাসিত প্রদেশে, দক্ষিণে পামির ও কুনলুন পর্বতমালা এবং উত্তরে তিয়ান শান পর্বতমালার মধ্যে অবস্থিত একটি মরুভূমি। এটি পূর্ব-পশ্চিমে প্রায় ১০০০ কিলোমিটার প্রশস্ত এবং উত্তর-দক্ষিণে প্রায় ৪০০ কিলোমিটার দীর্ঘ। এর মোট আয়তন প্রায় ২,৭০,০০০ বর্গকিলোমিটার।

তাকলা মাকান মরুভূমির মধ্যভাগে কোন বৃষ্টি পড়ে না বললেই চলে এবং এই এলাকাটি প্রাণহীন। তবে মরুভূমির ভেতর দিয়ে পাহাড় থেকে নেমে আসা অনেকগুলি ক্ষুদ্র নদী চলে গেছে এবং মরুভূমির স্থানে স্থানে মরূদ্যানের সৃষ্টি করেছে। এদের মধ্যে কেরিয়া, হোতান, কার্কান ও কাখগার নদীগুলির নাম উল্লেখযোগ্য। মরুভূমির উত্তর সীমা ঘেঁষে তারিম নদীটি প্রবাহিত হয়েছে। সবচেয়ে বড় মরূদ্যানগুলি মরুভূমির উত্তর-পশ্চিম ও দক্ষিণ-পশ্চিম অংশে অবস্থিত। সম্প্রতি চীন সরকার মরুভূমির দক্ষিণ প্রান্তে অবস্থিত হোতান শহর এবং উত্তর প্রান্তে অবস্থিত লুন্তাই শহরের মধ্যে মরুভূমির মধ্য দিয়ে একটি মহাসড়ক নির্মাণ করেছেন।

অতীতে একসময় তাকলা মাকান একটি উর্বর অঞ্চল ও বৌদ্ধ সভ্যতার একটি কেন্দ্র ছিল। ধীরে ধীরে অঞ্চলটির মরুকরণ ঘটে এবং এটি একটি জনশূন্য এলাকায় পরিণত হয়। প্রাচীন রেশম পথের দুইটি উপপথ তাকলা মাকানের প্রান্তে অবস্থিত মরূদ্যানগুলি দিয়ে চলে গেছে। ১৩শ শতকে ইতালির ভেনিসের বিখ্যাত অভিযাত্রী মার্কো পোলো তাকলা মাকান মরুভূমির শাচে ও হোতান নামের মরূদ্যান দুইটি দেখে যান। বর্তমানে এই মরূদ্যানগুলিতে মূলত উইগুর জাতির লোকেরা বাস করে।
হট রড কনডমের একটি বাক্স মার্কিন যুক্তরাষ্ট্রে বিক্রি হয়৷
**হট রড কনডম** হল যুক্তরাষ্ট্র-ভিত্তিক কিনয়ন এন্টারপ্রাইজেস লিমিটেড দ্বারা তৈরি এবং বিতরণ করা কনডমের একটি পরিসর। মার্কাটি ১৯৯৪ সালে প্রতিষ্ঠাতা এবং প্রেসিডেন্ট জন কিনয়ন দ্বারা চালু করা হয়েছিল। 

অক্টোবর ২০০২-এ, হট রড কনডম তার স্পিডস্ট্রিপ অ্যাপ্লিকেটার কনডম প্রবর্তন করে, বিশ্বব্যাপী বাজারজাত করা বিল্ট-ইন অ্যাপ্লিকেটার সহ প্রথম কনডম। পেটেন্ট আবেদনকারী দ্রুত এবং সহজে একটি কনডম লাগানোর সুবিধা দেয়। এটি রোগ প্রতিরোধ এবং গর্ভনিরোধের জন্য মার্কিন খাদ্য ও ওষুধ প্রশাসনের মান পূরণ করা প্রথম "অভিনব" কনডমগুলির মধ্যে একটি। 

২০০৪ সালে, হট রড কনডম প্লেবয় টিভির স্পাইস নেটওয়ার্কগুলিতে স্পনসর করা শুরু করে যার মধ্যে রয়েছে: *স্পাইস লাইভ*, *স্পাইস ক্লিপস*, *দ্য নুনার* এবং *আনজিপড*। *স্পাইস লাইভ* ছিল প্রথম সরাসরি ইন্টারেক্টিভ অ্যাডাল্ট ক্যাবল চ্যানেল এবং হাই ডেফিনিশনে সম্প্রচার করা হয়েছিল।

বহিঃসংযোগ
---------

* সরকারী ওয়েবসাইট

তথ্যসূত্র
---------

1. ↑  Company Press Release
2. ↑  Kinyon, Jon (৫ মার্চ ২০০৪)। "Hot Rod Condoms Promotes Safe Sex on Playboy's Spice Network" (সংবাদ বিজ্ঞপ্তি)। Los Angeles: PRWeb। সংগ্রহের তারিখ ২০১৮-০৬-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]

| * দে
* স
কনডম |
| --- |
| মার্কা নাম | 
* কন্ডোমি
* ডিউরেক্স
* হট রড
* কামসূত্র
* কারেক্স
* লাইফস্টাইল
* মুডস
* নিরোধ
* এনওয়াইসি
* আরএফএসইউ
* সেফডম
* স্কোর
* ট্রোজান

 |
| ব্যবহার | 
* নিরাপদ যৌনতা
* জন্ম নিয়ন্ত্রণ

 |
| সামাজিক সমস্যা | 
* কনডম অবসাদ
* ক্যাথলিক চার্চ ও এইচআইভি/এইডস

 |
| ইতিহাস | 
* কনডমের ইতিহাস
* জুলিয়াস ফ্রম

 |
| সম্পর্কিত বিষয় | 
* কনডম মেশিন
* মহিলাদের কনডম

 |
ভীষ্মের মৃত্যু
**স্মৃতি** (সংস্কৃত: स्मृति, IAST: *Smṛti*), বা সোজাসুজি ভাবে "যা মনে রাখা হয়", হচ্ছে ঐতিহ্যগতভাবে রচিত কিন্তু ক্রমাগত সংশোধিত এক প্রকার বৈদিক শাস্ত্র যা একটি নির্দিষ্ট লেখক দারা রচিত হয়েছে বলে নির্দেশ করে এবং যা প্রজন্ম থেকে প্রজন্ম মুখেমুখে প্রাচারিত এবং সংশোধিত হয়েছিলো।  স্মৃতিকে সাধারণত অমৌলিক কাজ বলে ধরা হয় এবং হিন্দু দর্শনের মীমসঞ্জন শাখা বাদে অন্যান্য শাখায় স্মৃতিকে শ্রুতির তুলনায়, কম নির্ভরযোগ্য
বলে মনে করা হয়। 

স্মৃতি সাহিত্য হচ্ছে বিভিন্ন বৈচিত্রময় গ্রন্থের এক বিশাল সংকলন। এই সংকলনের মধ্যে অন্তর্ভুক্ত হচ্ছে, যা ছয় বেদাঙ্গ (বেদের ঐচ্ছিক চর্চা) সীমাবদ্ধা নয়, মহাকাব্য (মহাভারত ও রামায়ণ), ধর্মসূত্র এবং ধর্মশাস্ত্র (বা স্মৃতিশাস্ত্রসমূহ), অর্থশাস্ত্র, বিভিন্ন পুরাণ, কাব্য বা কবি সাহিত্য, ব্যাপক *ভাষ্য বা ব্যাখ্যা* (বিভিন্ন শ্রুতি ও অ-শ্রুতি গ্রন্থের পর্যালোচনা ও মন্তব্য),এবং রাজনীতি, নৈতিকতা (নীতিশাস্ত্র), সংস্কৃতি, শিল্প ও সমাজ সম্পর্কে ব্যাপক নিবন্ধ(সারসংক্ষেপ)।

প্রত্যেক স্মৃতি পাঠকে বিভিন্ন সংস্করনে ও বিভিন্ন ব্যাখ্যায় পাওয়া যায়। প্রাচীন ও মধ্যযুগীয় হিন্দু ঐতিহ্যের মধ্যে স্মৃতিকে সবচেয়ে অবাধ বলে ধারণা করা হয় যা যে কেউ লিখতে বা পুনর্বিন্যস্ত করতে পারতো।

ব্যুৎপত্তি
----------

স্মৃতি হচ্ছে একটি সংস্কৃত শব্দ, যার মূল হচ্ছে স্মর(स्मर), যার অর্থ "স্মৃতি, স্মৃতিচারণ, চিন্তা বা মনের কথা বলা," বা কেবলই "স্মৃতি"। এই শব্দটিকে প্রাচীন বৈদিক সাহিত্যে পাওয়া যায়, বিশেষ করে ছান্দোগ্যোপনিষদ্‌ এর ৭.১৩ অনুচ্ছেদে। পরবর্তীতে এবং আধুনিক সাহিত্যে, এই শব্দটিকে ব্যাখ্যা করা হয় *ঐতিহ্য বা স্মরণ* হিসেবে এবং এর পাশাপাশি বৈদিক পরবর্তী ধর্মশাস্ত্রের "ঐতিহ্যসমুহ যা মনে রাখা হয়েছে" হিসেবে। ডেভিড ব্রিক এর মতে স্মৃতির সঠিক বা আসল মানে হচ্ছে ঐতিহ্য, গ্রন্থ নয়।

স্মৃতিকে আবার "১৮" নাম্বার এর প্রতীকী সমার্থক শব্দ হিসেবে ধরা হয়, যা ভারতীয় ঐতিহ্যের সেই ১৮ জন পন্ডিতকে নির্দেশ করে যারা ধর্ম সম্পর্কে স্মৃতি শাস্ত্র লিখেছিলো (যার বেশীরভাগই হারিয়ে গিয়েছে)। ভাষাগত দিক দিয়ে, *স্মৃতি হচ্ছে স্লোকের* এক প্রকারের ছন্দের নাম। হিন্দু পুরাণ অনুযায়ী, স্মৃতি হচ্ছে দেবতা ধর্ম ও মেধার মেয়ে।

তথ্যসূত্র
---------

1. ↑  Wendy Doniger O'Flaherty (1988), Textual Sources for the Study of Hinduism, Manchester University Press, আইএসবিএন ০-৭১৯০-১৮৬৭-৬, pages 2-3
2. ↑  James Lochtefeld (2002), "Smrti", The Illustrated Encyclopedia of Hinduism, Vol. 2: N–Z, Rosen Publishing, আইএসবিএন ৯৭৮-০৮২৩৯৩১৭৯৮, page 656-657
3. ↑  Purushottama Bilimoria (2011), The idea of Hindu law, Journal of Oriental Society of Australia, Vol. 43, pages 103-130
4. ↑  Roy Perrett (1998), Hindu Ethics: A Philosophical Study, University of Hawaii Press, আইএসবিএন ৯৭৮-০৮২৪৮২০৮৫৫, pages 16-18
5. ↑  Sheldon Pollock (2011), Boundaries, Dynamics and Construction of Traditions in South Asia (Editor: Federico Squarcini), Anthem, আইএসবিএন ৯৭৮-০৮৫৭২৮৪৩০৩, pages 41-58
6. ↑  smRti Monier-Williams' Sanskrit-English Dictionary, Cologne Digital Sanskrit Lexicon, Germany
7. ↑  Brick, David. 2006. pp. 295-301
8. ↑  Manmatha Nath Dutt, গুগল বইয়ে *A Prose English Translation of Srimadbhagavatam*, পৃ. RA3-PA5,
9. ↑  literally, prudence